CELEX: 22021D0046
Language: mt
Date: 2020-12-14 00:00:00
Title: Deċiżjoni Nru 2/2020 tal-Kunsill ta’ Assoċjazzjoni UE-Amerika Ċentrali tal-14 ta’ Diċembru 2020 li tintroduċi Noti Spjegattivi għall-Artikoli 15, 16, 19, 20 u 30 tal-Anness II (Dwar Definizzjoni tal-Kunċett ta’ “Prodotti Oriġinarji” u Metodi ta’ Kooperazzjoni Amministrattiva) tal-Ftehim dwar iċ-Ċertifikat tal-Moviment EUR.1, dikjarazzjonijiet fuq il-fattura, esportaturi approvati u verifika tal-provi tal-oriġini [2021/46]

26.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 25/96
               
            
         DEĊIŻJONI Nru 2/2020 TAL-KUNSILL TA’ ASSOĊJAZZJONI UE-AMERIKA ĊENTRALI
         tal-14 ta’ Diċembru 2020
         li tintroduċi Noti Spjegattivi għall-Artikoli 15, 16, 19, 20 u 30 tal-Anness II (Dwar Definizzjoni tal-Kunċett ta’ “Prodotti Oriġinarji” u Metodi ta’ Kooperazzjoni Amministrattiva) tal-Ftehim dwar iċ-Ċertifikat tal-Moviment EUR.1, dikjarazzjonijiet fuq il-fattura, esportaturi approvati u verifika tal-provi tal-oriġini [2021/46]
         IL-KUNSILL TA' ASSOĊJAZZJONI UE-AMERIKA ĊENTRALI,
         Wara li kkunsidra l-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra ( “il-Ftehim”), u b’mod partikolari l-Artikolu 37 tal-Anness II tiegħu;
         Billi:
         
                     (1)
                  
                  
                     L-Anness II għall-Ftehim għandu x’jaqsam mad-definizzjoni tal-kunċett ta’ “prodotti oriġinarji” u mal-metodi tal-kooperazzjoni amministrattiva.
                  
               
                     (2)
                  
                  
                     Skont l-Artikolu 37 tal-Anness II għall-Ftehim, il-Partijiet għandhom jaqblu dwar in-Noti Spjegattivi fir-rigward tal-interpretazzjoni, tal-applikazzjoni u tal-amministrazzjoni tal-Anness II fis-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini u jirrakkomandaw l-approvazzjoni tagħhom mill-Kunsill ta’ Assoċjazzjoni.
                  
               
                     (3)
                  
                  
                     Minħabba li ċ-ċertifikat tal-moviment EUR.1 mogħti fl-Appendiċi 3 tal-Anness II għall-Ftehim huwa biss mudell, jista’ jkun hemm differenzi żgħar fil-forom stampati mill-awtoritajiet differenti. Jenħtieġ li jiġi ċċarat li tali differenzi ma għandhomx iwasslu biex iċ-ċertifikati jiġu miċħuda.
                  
               
                     (4)
                  
                  
                     Barra minn hekk, sabiex jiġi żgurat li t-tali differenzi żgħar ma joħolqux diffikultajiet b’rabta mal-aċċettazzjoni taċ-ċertifikati tal-moviment EUR.1 u sabiex tiġi żgurata interpretazzjoni armonizzata min-naħa tal-awtoritajiet pubbliċi kompetenti tal-Partijiet, għandha tingħata gwida dwar il-kontenut meħtieġ taċ-ċertifikati tal-moviment EUR.1.
                  
               
                     (5)
                  
                  
                     In-noti spjegattivi relatati mal-istruzzjonijiet għall-mili taċ-ċertifikati ta’ moviment EUR.1 li jinsabu fl-Anness għal din id-Deċiżjoni jipprovdu gwida. Madankollu, jenħtieġ li dawn jinqraw flimkien man-noti spjegattivi relatati mal-Artikoli 16(1)(b) u 30 li jinsabu fl-Anness għal din id-Deċiżjoni fir-rigward tar-raġunijiet għar-rifjut ta’ ċertifikat ta’ moviment EUR.1 għal raġunijiet tekniċi u r-rifjut ta’ trattament preferenzjali mingħajr verifika.
                  
               
                     (6)
                  
                  
                     Il-gwida hija pprovduta fir-rigward tal-applikazzjoni tad-dispożizzjonijiet li jikkonċernaw id-dikjarazzjoni tal-fattura, il-bażi tal-applikazzjoni tal-limitu tal-valur għal kwalunkwe esportatur li jagħmel dikjarazzjoni tal-fattura, u għall-awtorizzazzjoni u l-monitoraġġ tal-esportaturi approvati,
                  
               ADOTTA DIN ID-DEĊIŻJONI:
         
            Artikolu 1
            In-noti Spjegattivi relatati mal-Artikoli 15, 16, 19, 20 u 30 tal-Anness II (Dwar id-Definizzjoni tal-Kunċett ta’ “Prodotti Oriġinarji” u l-Metodi ta’ Kooperazzjoni Amministrattiva) tal-Ftehim rigward iċ-Ċertifikat tal-Moviment EUR.1, id-dikjarazzjonijiet tal-fattura, l-esportaturi approvati u l-verifika tal-provi tal-oriġini li jinsabu fl-Anness għal din id-Deċiżjoni huma approvati.
         
         
            Artikolu 2
            Din id-Deċiżjoni għandha tidħol fis-seħħ 180 jum wara dak tal-adozzjoni tagħha.
         
         
            Magħmul fi Brussell, l-14 ta’ Diċembru 2020.
            
                
            
            
                
            
            
                
            
         
      
      
         
            ANNESS
            
               
                  
                     NOTI SPJEGATTIVI
                     
                        L-Artikolu 15
                     
                     
                        Iċ-ċertifikat ta’ moviment EUR.1: formoli differenti u struzzjonijiet għall-mili
                     
                     
                        In-numru tas-serje taċ-ċertifikat EUR.1
                     
                     Fuq iċ-ċertifikat tal-moviment EUR.1 irid ikun hemm numru tas-serje sabiex tiġi ffaċilitata l-identifikazzjoni. Normalment in-numru tas-serje jkun magħmul minn ittri u numri.
                     
                        Formoli taċ-ċertifikat tal-moviment EUR.1
                     
                     Ċertifikat ta’ moviment EUR.1 li jista’ jvarja, bħal fil-formulazzjoni jew fit-tqegħid tan-noti f’qiegħ il-paġna, skont l-awtorità pubblika kompetenti li toħroġ iċ-ċertifikat, fir-rigward tal-kampjun li jinsab fl-Appendiċi 3 (Kampjuni taċ-ċertifikat ta’ moviment EUR.1 u applikazzjoni għal ċertifikat ta’ moviment EUR.1) tal-Anness II (Dwar id-definizzjoni tal-kunċett ta’ ‘prodotti oriġinarji’ u metodi ta’ kooperazzjoni amministrattiva) tal-Ftehim, jistgħu jiġu aċċettati bħala prova ta’ oriġini, jekk il-varjazzjonijiet ma jimmodifikawx l-informazzjoni meħtieġa f’kull kaxxa.
                     Kaxxa 1
                     L-esportatur
                     Għandhom jingħataw id-dettalji kollha tal-esportatur tal-oġġetti (l-isem, l-indirizz attwali sħiħ u l-pajjiż minn fejn ġej esportat il-prodott).
                     Kaxxa 2
                     Ċertifikat użat fil-kummerċ preferenzjali bejn
                     Għal dan il-għan, speċifika:
                     l-Amerika Ċentrali; l-Unjoni Ewropea jew l-UE (1); Cueta; Melilla; Andorra jew AD; San Marino jew SM.
                     Kaxxa 3
                     Destinatarju
                     Din il-kaxxa mhux bilfors trid timtela. Jekk timtela, iridu jingħataw id-dettalji tad-destinatarju: l-isem, l-indirizz attwali sħiħ u l-pajjiż destinatarju tal-oġġetti.
                     Kaxxa 4
                     Il-pajjiż, il-grupp ta’ pajjiżi jew it-territorju li fihom il-prodotti jitqiesu bħala oriġinarji
                     Speċifika l-pajjiż, il-grupp ta' pajjiżi jew it-territorju ta' oriġini tal-oġġetti:
                     l-Amerika Ċentrali; l-Unjoni Ewropea jew l-UE (2); Cueta; Melilla; Andorra jew AD; San Marino jew SM.
                     Kaxxa 5
                     Il-pajjiż, il-grupp ta’ pajjiżi jew it-territorju tad-destinazzjoni
                     Speċifika l-pajjiż, il-grupp ta' pajjiżi jew it-territorju tal-Parti li tkun qed timporta l-prodotti li fih ikunu se jintbagħtu l-prodotti:
                     l-Amerika Ċentrali; l-Unjoni Ewropea jew l-UE (3); Cueta; Melilla; Andorra jew AD; San Marino jew SM.
                     Kaxxa 6
                     Dettalji tat-trasport
                     Din il-kaxxa mhux bilfors trid timtela. Jekk timtela, iridu jiġu indikati l-mezz tat-trasport u n-numru tal-polza ta’ kargu jew tal-polza tal-vjeġġ bl-ajru flimkien mal-ismijiet tal-kumpaniji rispettivi tat-trasport.
                     Kaxxa 7
                     Rimarki
                     Din il-kaxxa jenħtieġ li timtela:
                     
                                 1.
                              
                              
                                 Fil-każ ta’ ċertifikat maħruġ wara l-esportazzjoni tal-oġġetti skont l-Artikolu 16 tal-Anness II għall-Ftehim, jiġi indikat dan li ġej f’din il-kaxxa b’waħda mil-lingwi stabbiliti fil-Ftehim: ‘ĊERTIFIKAT MAĦRUĠ B’MOD RETROSPETTIV’. Barra minn hekk, fil-każ stabbilit skont l-Artikolu 16.1(b) tal-Anness II, in-numru taċ-ċertifikat tal-moviment EUR.1 li ma jkunx ġie aċċettat waqt l-importazzjoni għal raġunijiet tekniċi, jiġi indikat f’din il-kaxxa: ‘EUR.1 NRU…’.
                              
                           
                                 2.
                              
                              
                                 Fil-każ ta’ ċertifikat doppju maħruġ skont l-Artikolu 17 tal-Anness II,għandu jiġi indikat dan li ġej f’din il-kaxxa b’waħda mil-lingwi stabbiliti fil-Ftehim: ‘DUPPLIKAT’ u d-data tal-ħruġ taċ-ċertifikat oriġinali tal-moviment EUR.1.
                              
                           
                                 3.
                              
                              
                                 Fil-każ ta’ kumulazzjoni tal-oriġini mal-Bolivja, mal-Kolombja, mal-Ekwador, mal-Perù jew mal-Venezwela,għandu jiġi indikat dan li ġej f’din il-kaxxa: ‘kumulazzjoni ma’ (isem il-pajjiż)’ f'konformità mal-Artikolu 3 tal-Anness II.
                              
                           
                                 4.
                              
                              
                                 Fil-każ li prodott ikun kopert b’regola ta’ oriġini li tkun suġġetta għal kwoti, dan li ġej għandu jiġi indikat f’din il-kaxxa: ‘Prodott oriġionarju f'konformità mal-Appendiċi 2A tal-Anness II (dwar id-definizzjoni tal-kunċett ta’ “prodotti oriġinarji u metodi ta’ kooperazzjoni amministrattiva)’.
                              
                           
                                 5.
                              
                              
                                 F’każijiet oħrajn fejn jista' jitqies li utli li tiġi ċċarata l-informazzjoni mogħtija fiċ-ċertifikat tal-moviment EUR.1.
                              
                           Kaxxa 8
                     Numru tal-oġġett; il-marki u n-numri; in-numru u t-tip ta’ pakketti; id-deskrizzjoni tal-oġġetti
                     Ipprovdi deskrizzjoni tal-oġġetti, skont id-deskrizzjoni pprovduta fil-fattura u pprovdi informazzjoni oħra bħal: in-numru tal-ordni jew tal-oġġett; il-marki u n-numri; in-numru u t-tip ta’ pakketti (palits, kaxxi, boroż, rombli, btieti, xkejjer, eċċ.). Tista’ tingħata deskrizzjoni ġenerali tal-oġġetti sakemm din tkun marbuta mad-deskrizzjoni speċifika mogħtija fuq il-fattura u sakemm ikun hemm rabta ċara bejn id-dokument tal-importazzjoni u ċ-ċertifikat tal-moviment EUR.1. F'dan il-każ, in-numru tal-fattura għandu jiġi indikat f'din il-kaxxa. Il-klassifikazzjoni tariffarja għandha preferibbilment tiġi indikata tal-inqas fil-livell tat-titolu tas-Sistema Armonizzata (il-kodiċi b'erba' ċifri).
                     Jekk l-oġġetti ma jkunux ippakkjati, indika l-għadd ta’ artikli jew ikteb ‘bl-ingrossa’ kif xieraq.
                     Qabel id-deskrizzjoni tal-oġġetti għandu jingħata n-numru tal-ordni jew tal-artiklu, mingħajr ma jitħallew linji vojta jew spazji u ma għandux ikun hemm spazji vojta bejn il-prodotti speċifikati fiċ-ċertifikat. Jekk il-kaxxa ma timtelhiex kompletament, għandha tinġibed linja orizzontali taħt l-aħhar linja tad-deskrizzjoni, u l-ispazju vojt għandu jinqata' b'tali mod li ma tkunx tista' tiżdied iktar informazzjoni wara.
                     Meta l-kaxxa ma tkunx biżżejjed biex tippermetti speċifikazzjoni tad-dettalji neċessarji għall-identifikazzjoni tal-prodotti, b’mod partikolari fil-każ ta’ kunsinni kbar, l-esportatur jista’ jispeċifika l-prodotti li magħhom għandu x’jaqsam iċ-ċertifikat fuq fatturi mehmuża tal-prodotti u, jekk ikun hemm bżonn, dokumenti kummerċjali addizzjonali bil-kondizzjoni li:
                     
                                 (a)
                              
                              
                                 in-numri tal-fattura jingħataw fil-Kaxxa 10 taċ-ċertifikat ta’ moviment EUR.1;
                              
                           
                                 (b)
                              
                              
                                 il-fatturi u, fejn rilevanti, id-dokumenti kummerċjali addizzjonali huma mehmuża sew maċ-ċertifikat qabel il-preżentazzjoni ta’ l-awtorità pubblika kompetenti; u
                              
                           
                                 (c)
                              
                              
                                 l-awtorità pubblika kompetenti tkun ittimbrat il-fatturi u, fejn rilevanti, dokumenti kummerċjali addizzjonali, u tehmiżhom uffiċjalment maċ-ċertifikati.
                              
                           Kaxxa 9
                     Massa grossa (kg) jew kejl ieħor (litri, m3, eċċ.)
                     Speċifika l-massa grossa (f'kg) jew il-kejl l-ieħor (f'litri, f'm3, eċċ.) tal-oġġetti kollha mniżżlin fil-kaxxa 8 jew agħti din l-informazzjoni b'mod separat għal kull artiklu (skont it-titolu tas-Sistema Armonizzata tiegħu).
                     Kaxxa 10
                     Fatturi
                     Din il-kaxxa mhux bilfors trid timtela. Jekk timtela, indika d-data u n-numru/i tal-fattura.
                     Kaxxa 11
                     L-approvazzjoni tal-awtoritajiet doganali jew tal-awtoritajiet pubbliċi kompetenti
                     Din il-kaxxa għandha tintuża biss mill-awtoritajiet doganali jew mill-awtoritajiet pubbliċi kompetenti li joħorġu ċ-ċertifikat, skont kif ikun xieraq f'kull pajjiż.
                     Kaxxa 12
                     Id-dikjarazzjoni tal-esportatur
                     Din il-kaxxa għandha tintuża biss mill-esportatur jew mir-rappreżentant awtorizzat tiegħu. Fiha għandhom jingħataw id-data meta nħareġ iċ-ċertifikat u l-post fejn ikun inħareġ u din għandha tiġi ffirmata mill-esportatur jew mir-rappreżentant awtorizzat tiegħu.
                     L-esportatur jew ir-rappreżentant awtorizzat tiegħu jistgħu jiffirmaw iċ-ċertifikat EUR.1 fiżikament jew Parti minnhom tista' tippermettilhom jiffirmawh b'mod diġitali.
                     Meta jiffirma din il-formola, l-esportatur jew ir-rappreżentant awtorizzat tiegħu jiddikjara li l-oġġetti jikkwalifikaw skont id-dispożizzjonijiet tal-Ftehim bejn l-UE u l-Amerika Ċentrali.
                     Kaxxa 13 It-talba għal verifika u l-Kaxxa 14: Riżultat tal-verifika
                     Dawn il-kaxxi għandhom jintużaw biss mill-awtorità doganali jew mill-awtorità pubblika kompetenti ta’ kull pajjiż, skont kif ikun xieraq, għall-finijiet tal-verifika.
                     
                        L-Artikolu 15(3)
                     
                     
                        Id-dokumenti li jakkumpanjaw ċertifikat ta’ moviment EUR.1
                     
                     Fattura relatata ma’ oġġetti esportati bi preferenza mit-territorju ta’ waħda mill-Partijiet u li takkumpanja ċertifikat ta’ moviment EUR.1 tista’ ssir f’pajjiż terz.
                     
                        L-Artikolu 15(7)
                     
                     
                        Meta tkun saret jew tkun ġiet żgurata l-esportazzjoni attwali
                     
                     Għall-finijiet tal-awtoritajiet kompetenti li joħorġu ċertifikat ta’ moviment EUR.1, l-esportazzjoni titqies li tkun saret jew ġiet żgurata permezz tal-preżentazzjoni tad-dikjarazzjoni tal-esportazzjoni mill-esportatur u l-aċċettazzjoni tagħha mill-awtorità doganali.
                     
                        L-Artikolu 16(1)(b)
                     
                     
                        Raġunijiet tekniċi
                     
                     
                              
                                 1.
                              
                              
                                 Ċertifikat ta’ moviment EUR.1 jista’ jiġi rrifjutat minħabba raġunijiet tekniċi għaliex ma jkunx sar kif suppost. Dawn huma każijiet li jistgħu jwasslu għal preżentazzjoni sussegwenti taċ-ċertifikat approvat retrospettivament u jinkludu, bħala eżempju, dan li ġej:
                                 
                                             —
                                          
                                          
                                             iċ-ċertifikat ta’ moviment EUR.1 ikun sar fuq formola għajr dik preskritta (eż. in-nuqqas tal-isfond guilloche; ivarja b’mod sinifikanti mill-mudell fid-daqs jew fil-kulur; in-numru tas-serje jkun nieqes; ma jkunx stampat f’waħda mil-lingwi uffiċjalment preskritti);
                                          
                                       
                                             —
                                          
                                          
                                             waħda mill-kaxxi obbligatorji (eż. il-kaxxa 4 dwar il-‘EUR.1’) ma tkunx imtliet;
                                          
                                       
                                             —
                                          
                                          
                                             iċ-ċertifikat ta’ moviment EUR.1 jiġi approvat minn awtorità mhux kompetenti ta’ Parti;
                                          
                                       
                                             —
                                          
                                          
                                             it-timbru użat ikun wieħed li ma jkunx ġie nnotifikat;
                                          
                                       
                                             —
                                          
                                          
                                             id-data mniżżla fil-kaxxa 11 tkun tippreċedi d-data indikata fil-kaxxa 12;
                                          
                                       
                                             —
                                          
                                          
                                             iċ-ċertifikat ta’ moviment EUR.1 ma jkunx ġie ttimbrat jew iffirmat (jiġifieri fil-kaxxa 11);
                                          
                                       
                                             —
                                          
                                          
                                             iċ-ċertifikat ta’ moviment EUR.1 ippreżentat huwa kopja jew fotokopja aktarx milli l-oriġinali;
                                          
                                       
                                             —
                                          
                                          
                                             l-entrata fil-kaxxa 2 jew 5 tirreferi għal pajjiż li ma jappartjenix għall-Ftehim;
                                          
                                       
                                             —
                                          
                                          
                                             jekk il-linja orizzontali taħt l-aħħar linja tad-deskrizzjoni u l-ispazju vojt li jgħaddu minnhom ma tiġix issinjalata fil-kaxxa 8.
                                          
                                       
                                    Azzjonijiet li jridu jittieħdu:
                                 
                                 Id-dokument għandu jkun immarkat ‘Dokument mhux aċċettat’ f’waħda mil-lingwi uffiċjali tal-Ftehim, li jiddikjara r-raġuni(jiet) jew fuq iċ-ċertifikat jew fuq dokument ieħor maħruġ mill-awtoritajiet doganali. Iċ-ċertifikat u, fejn xieraq, id-dokument l-ieħor, imbagħad jintbagħtu lura lill-importatur sabiex ikunu jistgħu jiksbu dokument ġdid maħruġ b’mod retrospettiv. L-awtoritajiet doganali, madankollu, jistgħu jżommu fotokopja tad-dokument irrifjutat għall-għanijiet tal-verifika li ssir wara r-rilaxx jew jekk hemm suspett ta’ frodi.
                              
                           
                              
                                 2.
                              
                              
                                 Minkejja dan ta’ hawn fuq, żbalji żgħar, diskrepanzi jew ommissjonijiet fil-mili taċ-ċertifikat ta’ moviment EUR.1, ma għandhomx jitqiesu bħala raġunijiet tekniċi li jiġġustifikaw ir-rifjut tiegħu, peress li ma jfixklux il-kisba u l-apprezzament tal-informazzjoni rilevanti li tinsab fil-prova tal-oriġini. Pereżempju, il-każijiet li ġejjin ma għandhomx jitqiesu bħala raġunijiet tekniċi għal rifjut:
                                 
                                             —
                                          
                                          
                                             żbalji tat-tajping, meta ma jkun hemm l-ebda dubju dwar il-korrettezza tal-informazzjoni mogħtija f’kaxxa waħda jew aktar ta’ ċertifikat tal-moviment EUR.1;
                                          
                                       
                                             —
                                          
                                          
                                             l-informazzjoni pprovduta teċċedi l-ispazju disponibbli ta’ kwalunkwe kaxxa individwali;
                                          
                                       
                                             —
                                          
                                          
                                             kaxxa waħda jew aktar jimtlew b’timbru, sakemm tkun inkluża l-informazzjoni kollha meħtieġa (eż. il-firem għandhom ikunu miktuba bl-idejn);
                                          
                                       
                                             —
                                          
                                          
                                             il-miżura ta’ unità użata fil-kaxxa 9 ma tikkorrispondix mal-miżura ta’ unità indikata fil-fattura korrispondenti (pereżempju: kilos fiċ-ċertifikat tal-moviment EUR.1 u metri kwadri fil-fattura);
                                          
                                       
                                             —
                                          
                                          
                                             ma hemm l-ebda informazzjoni dwar id-dokument ta’ esportazzjoni, kif imsemmi fil-kaxxa 11, fejn ir-regolamenti tal-pajjiż jew territorju esportatur ma jeħtiġux l-inklużjoni ta’ tali informazzjoni;
                                          
                                       
                                             —
                                          
                                          
                                             id-data tal-ħruġ taċ-ċertifikat ta’ moviment EUR.1 ma tidhirx fuq il-linja preskritta tal-kaxxa 11, iżda madankollu hija indikata b’mod ċar f’dik il-kaxxa (pereżempju bħala parti tat-timbru uffiċjali użat mill-awtoritajiet kompetenti biex japprovaw iċ-ċertifikat);
                                          
                                       
                                             —
                                          
                                          
                                             il-kaxxi fakultattivi 3, 6, 7 u 10 mhumiex mimlija.
                                          
                                       
                           
                        L-Artikolu 19
                     
                     
                        Applikazzjoni tad-dispożizzjonijiet li jikkonċernaw id-dikjarazzjoni tal-fattura
                     
                     Għandhom japplikaw il-linji gwida li ġejin:
                     
                                 (a)
                              
                              
                                 meta fattura, nota ta’ konsenja jew kwalunkwe dokument kummerċjali ieħor (4), tinkludi prodotti oriġinarji u prodotti mhux oriġinarji, dawn għandhom jiġu identifikati bħala tali f’dawn id-dokumenti;
                              
                           
                                 (b)
                              
                              
                                 dikjarazzjoni tal-fattura mimlija wara l-fattura, in-nota tal-kunsinna jew kwalunkwe dokument kummerċjali ieħor huma aċċettabbli.
                              
                           
                        L-Artikolu 19(1)(b)
                     
                     
                        Bażi ta’ valur għall-ħruġ u l-aċċettazzjoni tad-dikjarazzjonijiet fuq il-fatturi magħmula minn kwalunkwe esportatur
                     
                     Il-prezz mill-fabbrika jista’ jintuża bħala l-bażi ta’ valur biex jiġi deċiż meta tista’ tintuża dikjarazzjoni fuq il-fattura minflok ċertifikat ta’ moviment EUR.1 b’referenza għal-limitu tal-valur stabbilit fl-Appendiċi 6 tal-Anness II. Jekk il-prezz mill-fabbrika jintuża bħala l-bażi ta’ valur, il-pajjiż li qed jimporta għandu jaċċetta d-dikjarazzjonijiet fuq il-fattura magħmula u li qed jirreferi għalih.
                     F’każijiet fejn m’hemmx prezzijiet mill-fabbirka minħabba l-fatt li l-konsenja hija fornuta mingħajr ħlas, il-valur doganali stabbilit mill-awtoritajiet tal-pajjiż ta’ l-importazzjoni għandu jitqies bħala l-bażi tal-limitu tal-valur.
                     
                        L-Artikolu 20
                     
                     
                        Esportatur approvat
                     
                     It-terminu ‘esportatur’ jirreferi għal persuni jew impriżi, irrispettivament minn jekk humiex produtturi jew kummerċjanti, sakemm dawn ikunu konformi mad-dispożizzjonijiet l-oħra kollha fl-Anness II.
                     L-istatus ta’ esportatur approvat jista’ jingħata biss wara li esportatur jippreżenta applikazzjoni bil-miktub. Meta jkun qed jiġi eżaminat dan, l-awtoritajiet pubbliċi kompetenti għandhom jikkunsidraw b’mod partikolari dawn il-punti li ġejjin:
                     
                                 —
                              
                              
                                 jekk l-esportatur jesportax regolarment;
                              
                           
                                 —
                              
                              
                                 jekk l-esportatur, fi kwalunkwe mument, għadux f’pożizzjoni li jipprovdi evidenza tal-oriġini sabiex l-oġġetti jiġu esportati. F’dan ir-rigward huwa meħtieġ li jiġi kkunsidrat jekk l-esportatur ikunx jaf ir-regoli attwali tal-oriġini u jkollu fil-pussess tiegħu d-dokumenti kollha li jagħtu prova tal-oriġini;
                              
                           
                                 —
                              
                              
                                 jekk, fid-dawl tar-rekord preċedenti tal-esportazzjoni tiegħu, l-esportatur joffrix garanziji suffiċjenti dwar l-istatus oriġinarju tal-oġġetti u l-kapaċità li jintlaħqu l-obbligi kollha li jirriżultaw; u
                              
                           Ladarba toħroġ awtorizzazzjoni, l-esportaturi jridu:
                     
                                 —
                              
                              
                                 jintrabtu li joħorġu dikjarazzjonijiet fuq il-fattura biss għal oġġetti li għalihom għandhom l-elementi ta’ prova jew ta’ kontabbiltà kollha meħtieġa fil-ħin tal-ħruġ;
                              
                           
                                 —
                              
                              
                                 jassumu kull responsabbiltà għall-mod kif tintuża l-awtorizzazzjoni, partikolarment għal dikjarazzjonijiet tal-oriġini mhux korretti jew użu ħażin ieħor tal-awtorizzazzjoni;
                              
                           
                                 —
                              
                              
                                 jassumu r-responsabbiltà għall-iżgurar li l-persuna fl-impriża responsabbli għall-mili tad-dikjarazzjonijiet fuq il-fattura tkun taf u tifhem ir-regoli tal-oriġini;
                              
                           
                                 —
                              
                              
                                 jintrabtu li jżommu l-provi dokumentarji tal-oriġini kollha għal perjodu ta’ mill-inqas tliet snin mid-data li fiha tkun saret id-dikjarazzjoni;
                              
                           
                                 —
                              
                              
                                 jintrabtu li jissottomettu l-provi tal-oriġini lill-awtorità pubblika kompetenti fi kwalunkwe ħin, u jippermettu spezzjonijiet minn din l-awtorità fi kwalunkwe ħin.
                              
                           L-awtorità pubblika kompetenti trid twettaq kontrolli regolari fuq esportaturi approvati. Dawn il-kontrolli jridu jiżguraw il-konforimtà kontinwa tal-użu tal-awtorizzazzjoni u jistgħu jitwettqu f’intervalli ddeterminati, jekk possibbli, fuq il-bażi tal-kriterji tal-analiżi tar-riskju.
                     L-awtoritajiet pubbliċi kompetenti tal-Partijiet għandhom jinnotifikaw lill-Kummissjoni tal-Unjoni Ewropea dwar is-sistema nazzjonali ta’ numerazzjoni użata għan-nominazzjoni ta’ esportaturi approvati. Il-Kummissjoni tal-Unjoni Ewropea mbagħad tgħaddi l-informazzjoni lill-awtoritajiet doganali tal-pajjiżi l-oħra.
                     
                        L-Artikolu 30
                     
                     
                        Rifjut ta’ trattament preferenzjali mingħajr verifika
                     
                     Dan ikopri każijiet fejn il-prova tal-oriġini titqies bħala mhux applikabbli:
                     
                                 —
                              
                              
                                 il-prova tal-oriġini (ċertifikat ta’ moviment EUR.1) tkun inħarġet minn pajjiż li ma jappartjenix għall-Ftehim;
                              
                           
                                 —
                              
                              
                                 id-deskrizzjoni tal-oġġetti fil-kaxxa 8 taċ-ċertifikat ta’ moviment EUR.1 tirreferi għal oġġetti oħrajn għajr dawk ippreżentati;
                              
                           
                                 —
                              
                              
                                 il-prova tal-oriġini (ċertifikat ta’ moviment EUR.1) jkun fiha kliem imħassar jew kliem imrikkeb fuq ieħor li ma jkunx ġie inizjalat u approvat;
                              
                           
                                 —
                              
                              
                                 il-limitu ta’ żmien fuq il-prova tal-oriġini (ċertifikat ta’ moviment EUR.1) jkun skada għal raġunijiet oħrajn għajr dawk koperti fil-Ftehim (eż. ċirkostanzi eċċezzjonali), għajr fejn l-oġġetti kienu ppreżentati qabel l-iskadenza tal-limitu ta’ żmien.
                              
                           
                        Azzjonijiet li jridu jittieħdu:
                     
                     Il-prova tal-oriġini għandha tkun immarkata ‘INAPPLIKABBLI’ u tinżamm mill-awtoritajiet doganali li jkunu rċevewha sabiex ħadd ma jipprova jerġa’ jużaha. Mingħajr preġudizzju għal azzjonijiet legali mibdija skont il-leġiżlazzjoni interna, l-awtoritajiet doganali tal-pajjiż importatur għandhom jinfurmaw, fejn jixraq lill-awtorità doganali jew pubblika kompetenti tal-pajjiż tal-esportazzjoni dwar ir-rifjut mingħajr dewmien.
                  
               
               
                  
                     “L-ANNESS TAN-NOTI SPJEGATTIVI
                     Termini li jirreferu b’mod ċar għall-Unjoni Ewropea
                     
                                 Lingwa
                              
                              
                                 UE
                              
                              
                                 L-Unjoni Ewropea (UE)
                              
                           
                                 BG
                              
                              
                                 KE
                              
                              
                                 Европейски съюз (KЕ)
                              
                           
                                 CS
                              
                              
                                 EU
                              
                              
                                 Evropská unie
                              
                           
                                 DA
                              
                              
                                 EU
                              
                              
                                 Den Europæiske Union
                              
                           
                                 DE
                              
                              
                                 EU
                              
                              
                                 Europäische Union
                              
                           
                                 EL
                              
                              
                                 EE
                              
                              
                                 Ευρωπαϊκή Ένωση
                              
                           
                                 EN
                              
                              
                                 EU
                              
                              
                                 European Union
                              
                           
                                 ES
                              
                              
                                 UE
                              
                              
                                 Unión Europea
                              
                           
                                 ET
                              
                              
                                 EL
                              
                              
                                 Euroopa Liit
                              
                           
                                 FI
                              
                              
                                 EU
                              
                              
                                 Euroopa unioni
                              
                           
                                 FR
                              
                              
                                 UE
                              
                              
                                 Union européenne
                              
                           
                                 HR
                              
                              
                                 EU
                              
                              
                                 Euroska unija
                              
                           
                                 HU
                              
                              
                                 EU
                              
                              
                                 Európai Unió
                              
                           
                                 IT
                              
                              
                                 UE
                              
                              
                                 Unione europea
                              
                           
                                 LT
                              
                              
                                 ES
                              
                              
                                 Europos Sąjunga
                              
                           
                                 LV
                              
                              
                                 ES
                              
                              
                                 Eiropas Savienība
                              
                           
                                 MT
                              
                              
                                 UE
                              
                              
                                 Unjoni Ewropea
                              
                           
                                 NL
                              
                              
                                 EU
                              
                              
                                 Europese Unie
                              
                           
                                 PL
                              
                              
                                 UE
                              
                              
                                 UNIA Europejska
                              
                           
                                 PT
                              
                              
                                 UE
                              
                              
                                 União Europeia
                              
                           
                                 RO
                              
                              
                                 UE
                              
                              
                                 Uniunea Europeană
                              
                           
                                 SK
                              
                              
                                 EÚ
                              
                              
                                 EURÓPSKA únia
                              
                           
                                 SL
                              
                              
                                 EU
                              
                              
                                 Evropska unija
                              
                           
                                 SV
                              
                              
                                 EU
                              
                              
                                 Europeiska unionen
                              
                           
               ”
            
               (1)  ‘Ara l-Anness għan-Noti ta’ Spjegazzjoni: Termini li jirreferu b’mod ċar għall-Unjoni Ewropea’.
            
               (2)  ‘Ara l-Anness għan-Noti ta’ Spjegazzjoni: Termini li jirreferu b’mod ċar għall-Unjoni Ewropea’.
            
               (3)  ‘Ara l-Anness għan-Noti ta’ Spjegazzjoni: Termini li jirreferu b’mod ċar għall-Unjoni Ewropea’.
            
               (4)  Dan id-dokument kummerċjali huwa pereżempju l-lista tal-imballaġġ li takkumpanja l-oġġetti.